Aleksei ilmus Räpina õigeusu kiriku pihiliste nimekirjadesse esmakordselt 1850. a. oma ema abieluvälise lapsena ja tema vanuseks on märgitud 8 aastat. Vanused nii kirikuraamatutes kui ka hingerevisjonides on umbkaudsed, seega tuleb arvestada  võimaliku veaga. Viimast korda käis ta Räpina koguduses pihil 1857. a. Pihiliste nimekirjade järgi elas ta Kahkva mõisapiirkonnas Suure-Veerksu külas, hiljem koos oma vahepeal abiellunud ema perekonnaga. Enne Laiuse õigeusu kogudusega liitumist oli Elistvere (praegu Kärkna-Lähte) õigeusu koguduse liige.